Ձյուն լիներ, թե մերկասառույց, սառնամանիք, թե կաթոցք, որից ճանապարհներն անանցանելի էին դառնում, ցանկացած եղանակի ուսուցիչը ամեն օր գալիս էր իր բարեկամի նվագը լսելու և նրա հետ կարդալու և քննարկելու այն հազվագյուտ կենտրոնական թերթերը, որ կարողանում էր ճարել։ Մի կողմ քաշվելով՝ Արուսյակը կամ գորգ էր գործում, կամ ճաշ էր պատրաստում և հիացմունքով հետևում էր նրանց վեճին, նա հպարտությամբ էր լցվում իր «սիրեցյալի» գիտելիքներից և բանավիճելու արվեստից։